Argentina rekordli seriyasini davom ettirdi, Messi terma jamoa safida ilk bor penta-trik qayd etdi

Argentina terma jamoasi Estoniya bilan o‘rtoqlik o‘yinida ishtirok etib, 5:0 hisobida g‘alaba qozondi.

Lionel Skaloni shogirdlari mag‘lubiyatsiz seriyasini 33 ta o‘yinga yetkazdi. Bu terma jamoa tarixidagi rekord natija hisoblanadi. 1991-yildan 1993-yilga qadar “oq-ko‘klar” 31 ta o‘yinda mag‘lub bo‘lmagan.
Argentina so‘nggi mag‘lubiyatini 2019-yil Amerika Kubogi doirasida Braziliyaga qarshi o‘yinda (0:2) qabul qilib olgan edi.
Lionel Messi uchrashuvdagi barcha gollarga mualliflik qildi. 35 yoshli hujumchi terma jamoada ilk bor penta-trik qayd etdi.
Messi faoliyatida ikkinchi marta bitta o‘yinda beshta gol urdi. Birinchi marta Lionel “Barselona” safida 2012-yil Chempionlar Ligasida “Bayer”ga qarshi o‘yinda (7:1) 5 ta gol urgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!